stanford-oval/wikipedia huggingface dataset:
Adam Nagy (jääkiekkoilija)
Ura > Seuraura

Nagy on HK Levicen kasvatti. Hän siirtyi 15-vuotiaana HK Dukla Trenčínin B-nuoriin kaudeksi 2008–2009. Severstal Tšerepovets varasi Nagyn 56. pelaajana KHL:n varaustilaisuudessa 2010. Hän debytoi Slovakian Extraligassa kaudella 2012–2013. Nagy pelasi alkukauden pääasiassa Slovakian alle 20-vuotiaiden maajoukkueen kehitysohjelma HK Orange 20:ssa, jossa hän pelasi 14 ottelua. Kevätkaudella Nagy nousi Dukla Trenčínin miesten joukkueeseen, jossa hän nousi kevään mittaan joukkueen pääasialliseksi vastuunkantajaksi Matej Kristínin ohi ja pelasi 13 runkosarja- ja neljä playoff-ottelua.
Kaudella 2013–2014 Nagy toimi Dukla Trenčínin pääasiallisena kakkosmaalivahtina Ján Lašákille ja hän pelasi 24 runkosarjaottelua. Kaudella 2014–2015 Nagy jäi joukkueen selkeäksi kakkosmaalivahdiksi Branislav Konrádille ja hän pelasi kahdeksan runkosarjaottelua torjuen yhden nollapelin. Kauden 2015–2016 Nagy aloitti HC Banská Bystricassa, jossa hän pelasi yhdessä ottelussa, mutta Nagy siirtyi kesken kauden kuitenkin ŠHK 37 Piešťanyn riveihin. Hän jakoi loppukaudella varsin tasaisesti joukkueen torjuntavastuun Patrik Rybárin kanssa. Piešťany onnistui säilyttämään sarjapaikkansa, mutta seura myi kuitenkin Extraliga-lisenssinsä kaudeksi 2016–2017 HK 32 Liptovský Mikulášille. Nagy jatkoi HK 32:ssa, jossa hän nousi kauden mittaan joukkueen pääasialliseksi ykkösmaalivahdiksi Karol Križanin ohi.
Nagy siirtyi kaudeksi 2017–2018 Extraligan nousijajoukkue HC 07 Detvaan. Hän jakoi joukkueen torjuntavastuun varsin tasaisesti kanadalaisten Matt Larosen ja Matt Hackettin kanssa.
Kaudeksi 2018–2019 Nagy siirtyi vuoden mittaisella sopimuksella Mestis-joukkue Heinolan Peliittoihin. Hän jakoi varsin tasaisesti joukkueen torjuntavastuun Sami Sunin kanssa. Nagy puki kauden aikana myös Peliittojen yhteistyöseuran, Pelicansin paidan neljään SM-liigaotteluun, mutta hän ei saanut siellä kuitenkaan peliaikaa. Tammikuussa 2020 Nagy palasi kotimaahansa ja siirtyi loppukauden 2019–2020 kattavalla sopimuksella HK Nitraan oltuaan alkukauden ilman sopimusta.
Ura > Maajoukkueura

Nagy pelasi alle 20-vuotiaiden MM-kilpailuissa vuonna 2013. Hänet valittiin Venäjää vastaan pelatun avausottelun päätteeksi Slovakian ottelun parhaaksi pelaajaksi. Nagy pelasi myös alle 18-vuotiaiden Ivan Hlinkan muistoturnauksessa vuonna 2010.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2013 | JMM | 6 | 2 | 4 | 312 | 24 | 0 | 4.61 | 84,4 |
Aasianmutakala

| Aasianmutakala |
| --- | --- |
 melko harmaa yksilö
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Karppikalat Cypriniformes
Alalahko::  Cobitoidea
Heimo::  Piikkinuoliaiset Cobitidae
Alaheimo::  Cobitinae
Suku::  Misgurnus
Laji::  anguillicaudatus
Kaksiosainen nimi
 Misgurnus anguillicaudatus  (Cantor, 1842) 
Katso myös
   Aasianmutakala Commonsissa 
Infobox OKNimi-testi OKIUCN-testi OK: 
Aasianmutakala (Misgurnus anguillicaudatus) on matomainen aasialainen ruokakala (Chueo-tang). Sitä pidetään joskus akvaarioissa, vaikka se kasvaa melko suureksi ja erittäin aktiivisena vaatii paljon tilaa. Aasianmutakalat voivat hengittää ilmaa ja selvitä pitkiä aikoja kaivautuneena maahan.
Koko ja ulkonäkö

Aasianmutakala kasvaa noin 30 cm pitkäksi. Se on rakenteeltaan pitkulainen ja sillä on pienet viikset. Kalan väritys vaihtelee paljon erilaisista ruskeansävyistä albiinoihin.  Sukupuolet erottaa helpoiten rintaevien perusteella. Naarailla on pienemmät pyöreämmät evät ja koirailla on isommat kolmionmalliset evät joiden ensimmäinen ruoto on paksuuntunut.
Alkuperä

Aasianmutakaloja elää luonnossa Burmassa, Koillis-Aasiassa ja Kiinan pohjois- ja keskiosissa.
Käyttäytyminen

Aasianmutakalat ovat aktiivisia ja uteliaita parvikaloja. Aasianmutakalat soveltuvat parhaiten muiden isojen, ystävällisten ja ahneiden lajien kanssa. Päivisin kalat viettävät suurimmanosan ajasta siivilöiden hiekkaa ja etsien ruokaa. Pelästyessään ne kaivautuvat hiekkaan piiloon. Aasianmutakalat viihtyvät parhaiten, jos altaan pohjalla on hienoa hiekkaa ja lehtiä. Aasianmutakalat ovat hyviä hyppäämään ja kiemurtelemaan pienistäkin aukoista, joten akvaariossa pitää olla tiivis kansi.
Vesiolot ja ravinto

Suomuton aasianmutakala on tarkka veden puhtaudesta. Mutakalat sietävät jopa 5-25°C lämpötiloja, mutta ihanteellinen lämpötila on noin 20-22°C tuntumassa. Lämpimämmässä vedessä kalojen elinikä lyhenee.  Aasianmutakala syö luonnossa mm. matoja ja hyönteisiä. Akvaariossa niille kannattaa tarjota monipuolisesti erilaisia kuivattuja ja pakastettuja kalanruokia. Ne saattavat myös syödä itseään pienempiä kaloja, kotiloita ja sukarapuja.
Buriram

| Buriram เทศบาลเมืองบุรีรัมย์ |
| --- | --- |

 Buriram
 15°00′N, 103°06′E 
Valtio:  Thaimaa
Maakunta:  Buriram
Kokonaispinta-ala:  6,00 km2
Väkiluku 2017:  27 150 
Muuta
Postinumero:  31000
 www.buriramcity.go.th 
Buriram on kaupunki Koillis-Thaimaassa. Se on samannimisen maakunnan pääkaupunki.
Akemi Iwata

| Henkilötiedot |
| --- | --- | --- |
Koko nimi: Akemi Iwata
Syntymäaika: 19. tammikuuta 1954 (ikä 70)
Syntymäpaikka: Japani
Kansalaisuus:  Japani
Seurat
| Vuodet | Seura | O (M) |
|  | FC Jinnan |  |
Maajoukkue
| 1981 | Japani | 3 (0) |
Akemi Iwata (jap. 岩田 明美, Iwata Akemi; s. 19. tammikuuta 1954) on japanilainen entinen jalkapalloilija.
Jalkapallomaajoukkue

Iwata debytoi Japanin maajoukkueessa kesäkuussa 1981. Hän on pelannut kolme maaottelua.
Cantorin diagonaaliargumentti

Cantorin diagonaaliargumentti on Georg Cantorin vuonna 1891 julkaisema matemaattinen todistus sille, että reaalilukujen joukko ei ole numeroituvasti ääretön vaan ylinumeroituva.
Diagonaaliargumentti ei ollut Cantorin ensimmäinen todistus reaalilukujen ylinumeroituvuudelle, vaan se julkaistiin kolme vuotta hänen ensimmäisen todistuksensa jälkeen. Osoitus siitä, että reaalilukujen joukko on jossain mielessä "suurempi" kuin rationaalilukujen joukko johtaa kysymykseen, onko olemassa joukkoa, jonka mahtavuus olisi näiden joukkojen mahtavuuksien välissä. Tämä ongelma tunnetaan myös kontinuumihypoteesina.
Cantor käytti diagonaaliargumentin yleistettyä muotoa todistaakseen Cantorin lauseen: kaikkien joukkojen S potenssijoukko  {\mathcal {P}}(S) eli kaikkien joukon S osajoukkojen joukko on suurempi kuin S itse. Samankaltaisia todistustekniikoita on myöhemmin käytetty useita kertoja monien ongelmien ratkaisussa. Diagonaaliargumentin avulla voidaan esimerkiksi osoittaa, että päätösongelmia on ylinumeroituva määrä. Koska minkä tahansa ohjelmointikielen ohjelmia on vain numeroituva määrä, on siis olemassa ratkeamattomia ongelmia (esimerkiksi pysähtymisongelma).
Reaaliluvut

Cantorin alkuperäinen todistus osoittaa, ettei väli [0,1] ole numeroituvasti ääretön. Todistus perustuu vastaoletukselle ja etenee seuraavasti:
Väite: välin [0,1] reaalilukujen joukko on ylinumeroituva.
Vastaoletus: Oletetaan, että välillä [0,1] olevien reaalilukujen joukko on numeroituvasti ääretön.
Koska joukko on numeroituvasti ääretön, voimme luetella kaikki välin reaaliluvut seuraavasti: (r1, r2, r3, ...)
Jokainen näistä luvuista voidaan esittää desimaalikehitelmänä.
Järjestämme luvut listaksi (niiden ei tarvitse olla suuruusjärjestyksessä). Luvuille, joilla on useita desimaalikehitelmiä (kuten 0,499 ... = 0,500 ...) valitsemme yhdeksiköistä koostuvan esityksen. Oletetaan esimerkin vuoksi, että laadittu lista alkaa seuraavasti:
r1 = 0 , 5 1 0 5 1 1 0 ...
r2 = 0 , 4 1 3 2 0 4 3 ...
r3 = 0 , 8 2 4 5 0 2 6 ...
r4 = 0 , 2 3 3 0 1 2 6 ...
r5 = 0 , 4 1 0 7 2 4 6 ...
r6 = 0 , 9 9 3 7 8 3 8 ...
r7 = 0 , 0 1 0 5 1 3 5 ...
...
Konstruoimme nyt reaaliluvun x väliltä [0,1] poimimalla siihen kunkin reaaliluvun rk k:nnen numeron desimaalipilkun jälkeen laskettuna. Poimittavat numerot on lihavoitu. Ne sijaitsevat taulukon diagonaalilla, mistä todistuksen nimi.
r1 = 0 , 5 1 0 5 1 1 0 ...
r2 = 0 , 4 1 3 2 0 4 3 ...
r3 = 0 , 8 2 4 5 0 2 6 ...
r4 = 0 , 2 3 3 0 1 2 6 ...
r5 = 0 , 4 1 0 7 2 4 6 ...
r6 = 0 , 9 9 3 7 8 3 8 ...
r7 = 0 , 0 1 0 5 1 3 5 ...
...
Näistä luvuista määrittelemme luvun x desimaalit seuraavasti:
jos rk:n k:s luku on 5, on x:n desimaalikehitelmän k:s numero 4
jos rk:n k:s luku on erisuuri kuin 5, on x:n desimaalikehitelmän k:s numero 5
Saatu luku x on selvästi reaaliluku välillä [0,1] (koska kaikki luvut sen desimaalikehitelmässä ovat reaalilukuja). Yllä olevan esimerkin mukaisesti saamme
x = 0,4555554 ...
Koska listassamme (r1, r2, r3, ...) on lueteltu kaikki reaaliluvut välillä [0, 1], täytyy olla myös x = rn jollakin n.
Valitsimme kuitenkin kohdassa 6 x:n desimaalikehitelmän numerot (nelosia ja vitosia) siten, että x eroaa n:nnessä desimaalissaan jokaisesta luvusta rn. Tämän vuoksi x ei ole jonossa (r1, r2, r3, ...).
Jono (r1, r2, r3, ...) ei siis sisällä kaikkia reaalilukuja väliltä [0,1], mikä on ristiriita. (Voimme toki lisätä x:n jonoon, mutta diagonalisoinnin voi suorittaa mielivaltaisen monta kertaa.)
Siis vastaoletus on väärä ja väite oikea.
Aiheesta muualla

Cantor Diagonal Method. wolfram.com (englanniksi)
Cantor's Diagonal Proof (html) ((lähteetön todistus)) Math Pages. (englanniksi)
Burić

Burić on sukunimi, joka on muun muassa seuraavilla henkilöillä:
Andrej Burić (s. 1989), kroatialainen hiihtäjä
Damir Burić (s. 1980), kroatialainen vesipalloilija ja olympiavoittaja
Jasmin Burić (s. 1987), bosnialainen jalkapallomaalivahti
Mirsada Burić (s. 1970), bosnialainen yleisurheilija
Zlatko Burić (s. 1953), kroatialais-tanskalainen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Burj Rafal

Burj Rafal (arab. برج رافال‎, Burj Rāfāl) on Saudi-Arabian pääkaupungissa Riadissa sijaitseva 308 metriä korkea pilvenpiirtäjä, joka on maan kolmanneksi korkein rakennus. Se on tarkoitettu hotelli- ja asumiskäyttöön. Torni rakennettiin vuosina 2010–2014, ja siinä on 68 kerrosta. Rakennus on valmistettu täysin betonista.
Carl Silfverstolpe

| Carl Gudmund Uno Silfverstolpe |
| --- | --- |

Henkilötiedot
Syntynyt: 1840
Kuollut: 1899 (58–59 vuotta)
Kansalaisuus:  Ruotsi
Ammatti:  kirjailija, virkamies
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Carl Gudmund Uno Silfverstolpe (31. maaliskuuta 1840 – 3. kesäkuuta 1899) oli ruotsalainen historiantutkija ja runoilija. Palveltuaan ensin upseerina hän siirtyi 1870 virkamieheksi valtioarkistoon, missä hänet 1896 nimitettiin arkkivaariksi. Hän toimitti 1875–1880 aikakauskirjaa Historiskt bibliotek. Hän julkaisi runoja kokoelman Några dikter af Astolf ja käänsi ruotsiksi historiallista kirjallisuutta, muun muassa Alfred Nicolas Rambaudin teoksen Rysslands historia.
Teokset (valikoima)

Klostret i Vadstena (Illustrerad bibliotek 1875)
Svenska teaterns äldsta öden (1882)
Några dikter af Astolf (1883),
Champagne Supernova

| ”Champagne Supernova” Oasis |
| --- | --- | --- |

Singlen tiedot
 Albumilta: (What's the Story) Morning Glory?
 Julkaistu: 13. toukokuuta, 1996. (US) (AUS)
 Tuottaja(t): Owen Morris, Noel Gallagher
 Tyylilaji: rock, brittipop, psykedeelinen rock
 Kesto: 19.08 (CD)
 Levy-yhtiö: Creation Records (UK)
Oasis muut singlet
| ”Don’t Look Back in Anger” 1996 | ”Champagne Supernova” 1996 | ”D’You Know What I Mean?” 1997 |
Champagne Supernova on rock-yhtye Oasiksen kappale ja single. Single julkaistiin 13. toukokuuta 1996 ainoastaan Australiassa ja Yhdysvalloissa. Merkittävin listasijoitus oli Australian singlelistan sija 26. Singlellä on kappaleen alkuperäinen ja hieman lyhyempi radio edit -versio sekä b-puolena debyyttialbumilta Definitely Maybe poimittu Slide Away. Champagne Supernova -raidalla vierailee kitarassa The Jam -legenda Paul Weller. Kappale on yhtyeen entisen rytmikitaristin Paul Arthursin lempikappaleita, joka oli jopa ollut niin liikuttunut kappaleesta, että oli itkenyt kappaleen nauhoituksissa.
Kappaleet

Kaikki kappaleet kirjoittanut Noel Gallagher, ellei toisin mainita.
CD 663344 1
"Champagne Supernova" (Radio Edit) - 5:08
"Champagne Supernova" (Albumi Versio) - 7:31
"Slide Away" - 6:29
Aiheesta muualla

Oasis - Champagne Supernova (Official Video) YouTubessa
Carl Federley

Carl Berndt Federley (13. helmikuuta 1844 – 17. elokuuta 1906 Helsinki) oli suomalainen juristi, päätoimittaja ja virka- ja valtiopäivämies.
Federleyn vanhemmat olivat senaattori Berndt Federley ja Hedvig Fredrika Aurora Richter ja puoliso vuodesta 1871 Anna Maria Sirén. Federley tuli ylioppilaaksi 1861 ja suoritti tuomarintutkinnon 1864, varatuomarin arvon hän sai 1867. Hän oli senaatissa ylimääräinen kopisti 1868 ja vakinainen 1869 ja toimi tie- ja vesikulkulaitoksen ylihallituksen ja teollisuusjohtokunnan sekä rautatiehallituksen sihteerinä, rautatiehallituksen toimistopäällikkö hän oli 1889–1904. Federley oli myös Vikingen-lehden päätoimittaja ja julkaisi kirjasia naisten oikeuksista. Hän oli Helsingin kaupunginvaltuuston jäsen 1887–1898. Federley oli porvarissäädyssä Maarianhaminan edustaja valtiopäivillä 1882, Uudenkaupungin 1891 ja Helsingin 1894 ja 1897.
Arkkitehti Birger Federley oli Carl Federleyn poika.
Bressieux

| Bressieux |
| --- | --- |
 Yleisnäkymä kunnasta
 Bressieux
 Koordinaatit: 45°19′24″N, 5°16′39″E 
Valtio:  Ranska
Alue:  Auvergne-Rhône-Alpes
Departementti:  Isère
Arrondissementti:  Vienne
Pinta-ala:  
 – Kokonaispinta-ala:  0,9 km²
Väkiluku (2016):  92 
 – Väestötiheys:  103 as./km²
Kunnan numero:  38056
Infobox OKVirheellinen NIMI-arvo: 
Bressieux on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 54 kilometriä Grenoblesta luoteeseen.
Château de Bressieux’n punatiilisen linnan rauniot.
Tämän pienen kunnan tärkein nähtävyys on linna Château de Bressieux. Feodaaliaikaisen punatiilisen linnan rauniot korkealla mäellä hallitsevat kunnan näkymiä.
Aiheesta muualla

Kuvia tai muita tiedostoja aiheesta Bressieux Wikimedia Commonsissa
Town of Bressieux Bressieux. Viitattu 17.5.2020. (englanniksi)
Birgitta Valberg

| Birgitta Valberg |
| --- | --- |

Henkilötiedot
Syntynyt: 16. joulukuuta 1916
Kuollut: 29. maaliskuuta 2014 (97 vuotta)
Ammatti:  näyttelijä
Näyttelijä
Aktiivisena:  1934–1996
Aiheesta muualla
IMDb 
Elonet
Birgitta Valberg (16. joulukuuta 1916 – 29. maaliskuuta 2014) oli ruotsalainen näyttelijä. Hän opiskeli aikoinaan Kuninkaallisen draamateatterin oppilaskoulussa ja sai kiinnityksen Kuninkaalliseen draamateatteriin. Hän teki ensiesiintymisensä elokuvassa jo vuonna 1934. Myöhempien elokuvaesiintymisten joukkoon lukeutuu rooli Ingmar Bergmanin elokuvassa Neidonlähde (ruots. Jungfrukällan, 1960).
Valberg voitti vuonna 1977 parhaan naispääosan Guldbagge-palkinnon roolistaan elokuvassa Paratiisitori (Paradistorg).
Aiheesta muualla

Birgitta Valberg Internet Movie Databasessa. (englanniksi)
Birgitta Valberg Elonetissä.
Carl Silfverhjelm

Carl Silfverhjelm (30. kesäkuuta 1841 Ulvila – 1. helmikuuta 1918 Helsinki) oli suomalainen vapaaherra, kenraalimajuri ja moninkertainen valtiopäivämies.
Carl Silfverhjelm oli vapaaherra Göran Fredrik Silfverhjelmin ja Eva Amalia Ascholinin poika. Hänen vaimonsa oli Aina Maria von Frenckell, jonka isä oli kauppaneuvos Frans von Frenckell. Heille syntyi neljä tytärtä. Vuonna 1863 Silfverhjelm sai päästötodistuksen Suomen kadettikoulusta ja aloitti sen jälkeen sotapalveluksen Venäjän armeijassa Pärnussa. Vuonna 1865 hänet ylennettiin aliluutnantiksi ja vuonna 1867 hänet siirrettiin Suomen kaartiin. Hän otti sen mukana osaa Turkin sotaan 1877–1878. Vuonna 1890 hänestä tuli eversti. Hän sai eron sotapalveluksesta 1895 kenraalimajurin arvolla ja hänet nimitettiin Suomen sotalaitoksen rakennusten intendentiksi, missä tehtävässä hän oli vuoteen 1903.
Silfverhjelm otti osaa valtiopäiville aatelissäädyssä 1872, 1877–1878, 1882, 1888, 1891, 1894 ja 1897.
Silfverhjelmin hautakivi Helsingin Hietaniemen hautausmaalla.
Silfverhjelm sai surmansa 76-vuotiaana Suomen sisällissodan alussa kotonaan Helsingissä Tarkk’ampujankatu 9:ssä. Punakaartilaisten tullessa takavarikoimaan hänen aseitaan hän kieltäytyi päästämästä näitä asuntoonsa, jota alettiin tulittaa oven, ikkunan ja lattiankin läpi. Silfverhjelm pidätteli punaisia revolverilla kaksi ja puoli tuntia, kunnes ampui itsensä viimeisellä luodilla. H. J. Boströmin vuonna 1927 julkaiseman kuvauksen mukaan kuusi punakaartilaista olisi kaatunut tai haavoittunut tulitaistelussa Silfverhjelmiä vastaan, mutta todellisuudessa yhdenkään punaisista ei tiedetä kuolleen tai haavoittuneen vakavasti. Punaisten Työmies-lehdessä julkaistu kuvaus väitti Silfverhjelmin aloittaneen kahakan ampumalla ikkunastaan kadulla vahdissa olleita punakaartilaisia. Punaiset olivat mahdollisesti myös luulleet Silfverhjelmiä vuonna 1917 toimineen Saksanniemen poliisikoulun organijoisaksi sekoittaen hänet veljenpoikaansa Gustaf Silfverhjelmiin. Silfverhjelm haudattiin yksityiseen hautaan Helsingin Hietaniemen hautausmaalle.
Silfverhjelmin mukaan nimettiin suojeluskuntien ampumakilpailuissa käytetty kiertopalkinto.
Juristi, tuomari ja valtiopäivämies Göran Erik Axel Silfverhjelm oli Carl Silfverhjelmin veli.
Kirjallisuutta

Henrik Johannes Boström: Sankarien muisto. Helsinki 1927
Cidona

Cidona-pulloja
Cidona on yksi Irlannin suosituimmista virvoitusjuomista, ja sitä myydään paljon myös Yhdistyneessä kuningaskunnassa. Cidona on väriltään kultaista, ja se on maustettu omenalla. Juoma on tunnettu hyvin kirpeästä maustaan, jota myös sille kehitetyt sloganit korostavat.
Aiheesta muualla

Cidonan kotisivut (Arkistoitu – Internet Archive) (englanniksi)
Carl Filip Lindfors

Carl Philip (Filip) Lindforss (16. joulukuuta 1846 Savonlinna – 15. joulukuuta 1903 Sulkava) oli suomalainen kartanonomistaja, kasvi- ja eläintutkija ja valtiopäivämies.
Lindfors oli maanviljelijä ja maatalouden kehittäjä, joka omisti Tiittalan kartanon ja harrasti kasvien ja eläinten tutkimista. Hänellä oli huomattava täytettyjen lintujen kokoelma, joka siirrettiin Savonlinnaan hänen kuoltuaan. Lindfors oli talonpoikaissäädyssä Juvan tuomiokunnan edustaja valtiopäivillä 1888.
Lindforsin vanhemmat olivat Savonlinnan piirilääkäri ja lääketieteen tohtori Peter Philip Lindfors ja Antoinetta Johanna (o.s. Reiher). Puoliso oli Anne Marie (o.s. Hypén). Havaintoja kotiseutunsa lintumaailmasta Lindfors julkaisi Pro Fauna et Flora fennica seuran julkaisussa vuonna 1886. Lindfors vastasi Helsingin Seurasaareen suunnitellun biologisen museon perustamisesta. Osa Tiittalan kokoelman kaksoiskappaleista siirrettiin Seurasaareen. Lindfors lahjoitti myös paljon täytettyjä eläimiä kotiseutunsa kouluille.
Champagne (kappale)

| ”Champagne” Ninja |
| --- | --- | --- |

Singlen tiedot
 Albumilta: I Don’t Play Guitar
 Julkaistu: 24. tammikuuta 2007
 Tuottaja(t): Jani Saastamoinen
 Tyylilaji: pop
 Kesto: 03.06
 Levy-yhtiö: Pop Yhtiö Oy
Ninjan muut singlet
| ”Hush Hush” 2006 | ”Champagne” 2007 | ”Battlefield of Love” 2008 |
"Champagne" on mallina tutuksi tulleen Ninja Sarasalon kolmas single, jonka hän julkaisi Ninja-taiteilijanimellä 24. tammikuuta 2007. Kappaleen ovat säveltäneet Marcus Granberg sekä Patric Sarin ja sen on tuottanut Jani Saastamoinen.
”Champagne” nousi yhdeksi viikoksi Suomen viralliselle singlelistalle, 11. sijalle.
Kappaleet

Champagne – 3.06
Champagne (Heikki L Powerhouse Remix) – 7.00
Champagne (The Blush Sparkling Wine Remix) – 3.40
Listasijoitukset

| Lista | Paras sijoitus |
| --- | --- |
Suomen singlelista: 11
Brescia Calcio

Brescia Calcio on italialainen jalkapalloseura Brescian kaupungista Lombardiasta. Seura on perustettu vuonna 1911. Sen värit ovat sininen ja valkoinen. Se pelaa ottelunsa Mario Rigamontilla jolle mahtuu noin 27 000 katsojaa. Brescia on viettänyt suurimman osan historiastaan Serie B:ssä, mutta kaudella 2010–2011 se pelasi Serie A:ssa 22. kautensa ja kauden 2019–2020 se pelasi jälleen pääsarjatasolla onnistumatta kuitenkaan säilyttämään sarjapaikkaansa.
Roberto Baggio pelasi seurassa neljän kauden ajan vuosia 2000–2004. Nuo vuodet joukkue pelasi Serie A:ssa, mutta Baggion lopettamisen jälkeen se sijoittui kaudella 2004–2005 sijalle 19 ja putosi Serie B:hen. Kaudella 2005 Brescia sijoittui Serie B:ssä sijalle 10. Keväällä 2010 Brescia voitti nousukarsinnan finaalissa Torinon maalein 2–1 ja nousi ylimmälle sarjatasolle.
Entisiä pelaajia

| 0 | 1 | 2 |
| --- | --- | --- |
|   Daniele Adani   Alessandro Altobelli   Roberto Baggio   Daniele Bonera   Eugenio Corini   Marco Delvecchio   Luigi Di Biagio   Cristiano Doni |   |   Josep Guardiola   Gheorghe Hagi   Dario Hubner   Andrea Pirlo   Florin Raducioiu   Alessio Tacchinardi   Luca Toni |
Serie B 2024–2025
Bari • Brescia • Carrarese • Catanzaro • Cesena • Cittadella • Cosenza • Cremonese • Frosinone • Juve Stabia •
Mantova • Modena • Palermo • Pisa • Reggiana • Salernitana • Sampdoria • Sassuolo • Spezia • Südtirol
Luettelo Serie B:n voittajista • Serie B:n maalikuninkaat
Cidesco

CIDESCO (ransk. Comité International d’Esthétique et de Cosmétologie) on kansainvälinen kauneudenhoidon ammattijärjestö, joka on perustettu 27. joulukuuta 1946 Brysselissä. Sen perustivat  belgialainen Georges Dumont ja ranskalainen Jacques Poirsons.
Järjestön tavoitteena oli koota yhteen kauneudenhoidon ammattilaisia ideointia ja tiedon kokoamista varten. Pidettiin myös tärkeänä alan maineen ja merkityksen vuoksi luoda yhteyksiä muiden muassa lääkäreihin, kirurgeihin, ihotautilääkäreihin ja  kosmetiikan valmistajiin. Kolmas tärkeä tavoite oli luoda kestävät puitteet kauneudenhoitoalan koulutukselle, kehittää tutkintojärjestelmää ja koettaa perustaa alalle erikoistuneita kouluja.
Cidescon päätoimisto sijaitsee Zürichissä, Sveitsissä, ja sillä on jäsenyhdistyksiä 30 maassa. Järjestön alkuperäisen ranskankielisen nimen alkukirjaimista muodostuva akronyymi Cidesco hyväksyttiin järjestön nimeksi 9. tammikuuta 1956. Suomen Cidesco on toiminut vuodesta 1971 alkaen.
Cidescon toimiala on kasvojen ja vartalon hoitaminen, ja tähän se on kouluttanut jäseniään vuodesta 1959 alkaen. Nykyisin 40 maassa toimii yhteensä 230 koulua, joissa annettava opetus noudattaa järjestön koulutusohjelmaa ja joilla on oikeus antaa koulutuksen suorittaneille kosmetologeille Cidescon diplomi.
Vuodesta 1960 järjestö on palkinnut ansioituneita jäseniään ansiomitaleilla. Vuonna 1977 suomalaiselle Margit Grönroosille myönnettiin järjestön kunniadiplomi Diplome d’Honneur du CIDESCO. Eila Hellgren sai Cidescon perustajan mukaan nimetyn Diplome de Georges Dumont -diplomin vuonna 1989.
Cidescon ensimmäinen Pohjoismaissa järjestetty vuosittainen maailmankonferenssi oli vuonna 1985 Suomessa. Samana vuonna Kristina Peltomaa valittiin järjestön hallituksen puheenjohtajaksi.  CIDESCO puheenjohtajana on toiminut myös opetusneuvos Riitta Salmi.
Suomen CIDESCO ry:n toiminta jouduttiin päättämään 30.3.2017 pidetyssä vuosikokouksessa, koska uutta hallitusta ei saatu kokoon. Hallituksen tulee koostua seitsemästä jäsenestä puheenjohtaja ja varapuheenjohtaja mukaan lukien.
Aiheesta muualla

Kansainvälisen Cidescon sivut
Bureälvenin vesistö

Ruotsin päävesistöalueet
Bureälven kuvattuna yläjuoksulla Brattforsin lähellä.
Bureälvenin vesistö (ruots. Bureälvens avrinningsområde, vesistöaluetunnus 21) muodostuu Pohjanlahden Perämereen laskevan Bureälvenin ja sen sivujokien yhteisestä valuma-alueesta, jonka kokonaispinta-ala on 1 046 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa. Vesistöä on muokattu jonkin verran vesivoiman tuottamiseksi.
Pääuoma

Vesistön pääuomana on sen nimikkojoki Bureälven, jonka kokonaispituus on 115 kilometriä.